Sanger deel 'groot geheim' op Moedersdag | Maroela Media
Sanger deel 'groot geheim' op Moedersdag
'n Bekende Afrikaanse sanger het op Moedersdag die 'groot geheim' gedeel dat hy verlede maand pa geword het, maar dat sy dogtertjie vroeggebore en al amper 'n maand in 'n neonatale hoësorgeenheid is.
"Dis tyd om ons groot geheim met julle te deel. Ek het pappa geword, hier is ons klein wonderwerk uit God se hand," het Steyn, wat veral bekend is om sy liedjie "Baby tjoklits", op Facebook aangekondig.
Steyn se vrou, Zelri, het op 14 April die lewe geskenk aan baba Zardi. Sy is op 33 weke gebore en het net 1,2 kg by geboorte geweeg.
Volgens Steyn het sy vrou pre-eklampsie ontwikkel tydens die laaste twee maande van haar swangerskap. "Dokters het gevrees vir my vrou en dogtertjie se lewe, maar ons God is getrou. Sy is al amper 'n maand in NICU. Ons kan nie wag dat sy moet huis toe kom nie…ons het dit lank stilgehou, maar die opgewondenheid is nou te groot."
Die egpaar is op 1 Junie 2013 getroud.
Klein Zardi. Foto: Facebook
Geluk en sterkte. Ken die gevoel. My dogtertjie is op 31 weke gebore deur dieselfde. Sy is nou n jaar oud en baie woelig.
Ek verstaan nie waarom hulle dit stil wou hou nie? Veels geluk met die geboorte van julle dogtertjie. Mag sy sommer gou gereed wees om huistoe te gaan!
Baie sterkte aan Zelri en Gerhard. My seuntjie is op 30 weke gebôre en het ' n maand en 21 dae in NICU spandeer. Vandag is hy perdfris en gesond, met genade uit Vadershand. Ek kan meeste dae glad en al nie daardie traumatiese tyd onthou nie. Net die goeie oomblikke. Julle sal hierdeur kom.